
Tiekėjams
Siunčiama CVP IS priemonėmis

DĖL PATEIKTO PAKLAUSIMO

[bookmark: _Hlk120190959]Viešoji įstaiga CPO LT (toliau – CPO LT), vykdydama viešąjį pirkimą „KAM finansinių išteklių valdymo informacinės sistemos modernizavimo paslaugos“, vykdomą skelbiamų derybų (tarptautinis) būdu (pirkimo ID 6902106, toliau – Pirkimas), 2026-04-08 ir 2026-04-09 CVP IS priemonėmis gavo potencialių tiekėjų paklausimus.
Paklausimai pateikti laikantis Skelbiamų derybų sąlygų 1 priedo „Terminai“ lentelės 4 eil. nustatyto termino „Prašymą paaiškinti, patikslinti pirkimo dokumentus tiekėjas turi pateikti ne vėliau kaip: 10 (dešimt) dienų iki paraiškų pateikimo termino dienos“, t. y. pateikti laiku, todėl nagrinėtini (paraiškų pateikimo terminas – 2026-04-20 10:00 val.).
CPO LT viešojo pirkimo komisija (toliau – Komisija), vadovaudamasi Lietuvos Respublikos viešųjų pirkimų, atliekamų gynybos ir saugumo srityje, įstatymo (toliau – GĮ) 25 str. 5 d. ir Skelbiamų derybų sąlygų 6.2 p., teikia atsakymus į paklausimuose pateiktus klausimus:
	Klausimas 1 (klausimo tekstas netaisytas)

	1. Kaip paraiškos vertinimo metu bus vertinami tokie kvazisubtiekėjai ar būsimi darbuotojai, kurie paraiškos pateikimo metu dar nėra įdarbinti ir todėl negali turėti „Riboto naudojimo“ pažymos? 
2. Ar tokiu atveju pakaktų tiekėjo įsipareigojimo, kad konkretūs specialistai bus įdarbinti ir nustatyta tvarka pateikti tikrinimui bei reikiamas teises / pažymas gaus iki kai jiems faktiškai reikės dirbti ar susipažinti su įslaptinta informacija? 
3. Jeigu tokie asmenys negali būti vertinami kaip atitinkantys reikalavimą paraiškos pateikimo metu, prašome nurodyti, kokiu būdu tiekėjas gali teisėtai pagrįsti jų pasitelkimą, nepažeisdamas pirkimo sąlygų ir VSD nustatytos tvarkos.

	Atsakymas

	Dėkojame už Jūsų klausimą.
Vadovaujantis Pirkimo sąlygų 7.1, 7.2, 9.1 punktais, Pirkimo sąlygų 6 priedo 2 lentelės „Kvalifikacijos reikalavimai“ 1 punktu:
1.	Pirkimo sąlygų 7.1 punktas nustato, kad tiekėjas turi atitikti kvalifikacijos reikalavimus, nurodytus Pirkimų sąlygų priede Nr. 6 „Kvalifikacijos ir kiti reikalavimai“.
2. Pirkimų sąlygų 7.2 punktas nustato, kad dokumentus, patvirtinančius sąlygų, kuriomis draudžiamas ir ribojamas tiekėjo ir subtiekėjų (jei taikoma), ūkio subjektų, kurių pajėgumais tiekėjas remiasi, dalyvavimas pirkime nebuvimą, kvalifikacijos reikalavimų, jei taikoma, kokybės vadybos sistemos ir (arba) aplinkos apsaugos vadybos sistemų standartų, nurodytų Pirkimo sąlygų priede „Kvalifikacijos ir kiti reikalavimai“ atitiktį ir dokumentus, susijusius su nacionalinio saugumo reikalavimais Pirkimo vykdytojas reikalauja pateikti kartu su Paraiška. Jeigu kandidatas dėl pateisinamų priežasčių negali pateikti Pirkimo vykdytojo reikalaujamų dokumentų, jis turi teisę vietoj jų pateikti kitus Pirkimo vykdytojui priimtinus dokumentus ar informaciją, kurie patvirtintų, kad Kandidato kvalifikacija atitinka keliamus reikalavimus.
3. Pirkimo sąlygų 6 priedo 2 lentelės „Kvalifikacijos reikalavimai“ 1 punktas nustato, kad kvalifikacijos reikalavimus turi atitikti tiekėjas, kiekvienas ūkio subjektų grupės narys ir subtiekėjai, kurio pajėgumais remiasi tiekėjas, siekdamas atitikti Pirkimo sąlygose nurodytus reikalavimus.
Pažymėtina, kad Pirkimo sąlygų 9.1 punktas nedraudžia laimėjimo atveju pasitelkti fizinius asmenis (įdarbinti), tačiau jie turi atitikti kvalifikacijos reikalavimus bei jų kvalifikaciją patvirtinantys dokumentai turi būti pateikti kartu su paraiška (Pirkimo sąlygų 7.2 punktas).
Informuojame, kad Pirkimo sąlygų 9.2 punkte tiekėjas, pageidaujantis remtis kitų ūkio subjektų pajėgumais, privalo juos nurodyti Paraiškoje ir pateikti dokumentus, įrodančius, kad per visą sutarties vykdymo laikotarpį šio subjekto ištekliai tiekėjui bus prieinami. Tačiau šie specialistai turi atitikti Pirkimų sąlygų reikalavimus, įskaitant ir reikalavimą dėl slaptumo, bei dokumentai patvirtinantys atitiktį turi būti pateikti kartu su Paraiška.
Pažymėtina, kad Perkančiajai organizacijai nėra suteikti įgaliojimai teikti išaiškinimus dėl Lietuvos Respublikos valstybės ir tarnybos paslapčių įstatymo taikymo. Atkreiptinas dėmesys, kad Valstybės ir tarnybos paslapčių įstatymo (toliau –VTPĮ) 39 straipsnis nustato sąlygas ir tvarką dėl leidimo dirbti ar susipažinti su įslaptinta informacija fiziniams asmenims. Tiekėjo leidimą dirbti ar susipažinti su įslaptinta informacija išduoda Valstybės saugumo departamentas, kuris turi teisę teikti susijusias konsultacijas.
Informuojame, kad fiziniai asmenys turi teisę įsigyti slaptumo pažymas, kaip fiziniai asmenys, jeigu jie turi verslo liudijimą ar vykdo individualią veiklą ar kitais teisės aktų nustatytais atvejais, tačiau jų atitiktį patvirtinantys dokumentai turi būti pateikti kartu su Paraiška Pirkimo sąlygų 7.2 punkte ir Pirkimo sąlygų 6 priedo 2 lentelės 1 punkte nustatytu pagrindu.
VTPĮ 39 str. 1 d. nustato, kad (pabraukimas – Perkančiosios organizacijos): „Įslaptintus sandorius sudaryti ir vykdyti gali fizinis asmuo, kuriam yra išduotas tiekėjo leidimas dirbti ar susipažinti su įslaptinta informacija. Tiekėjo [Perkančiosios organizacijos pastaba: čia „tiekėjas“ reiškia individualią veiklą vykdantis fizinis asmuo] leidimas dirbti ar susipažinti su įslaptinta informacija išduodamas, jeigu asmuo atitinka šiame įstatyme nustatytas sąlygas leidimui dirbti ar susipažinti su įslaptinta informacija išduoti ar teisei dirbti ar susipažinti su įslaptinta informacija, žymima slaptumo žyma „Riboto naudojimo“, suteikti.“

	Klausimas 2 (klausimo tekstas netaisytas)

	Kokiam vardinių naudotojų skaičiui turi būti licencijuota BVIS?
Ar teisingai suprantame, kad kuriant/ migruojant BVIS iš iki šiol naudojamos „Microsoft Dynamics NAV 2009 R2“ versijos naudotojų licencijos gali būti transformuotos į naujausios “Microsoft Dynamics 365 Business Central” versijos naudotojų licencijas pagal gamintojo Microsoft nustatytas licencijų transformacijos taisykles?
Kokiam naudotojų skaičiui yra licencijuota dabar naudojama Microsoft Dynamics NAV 2009? 
Ar dabar naudojama Microsoft Dynamics NAV 2009 turi gamintojo palaikymą: atnaujinimų parsisiuntimą ir diegimą, naujų komponentų pateikimą? 

	Atsakymas

	Dėkojame už Jūsų klausimą.
1. Techninės specifikacijos PT-73 punkte nurodoma, citata: "Preliminarus naudotojų, kuriuos reikės apmokyti, kiekis – 120 (tarp jų iki 5 administratorių)." Naudotojų skaičius turi būti 120 asmenų.
2. Techninė specifikacija neriboja tiekėjo sprendimo, kaip tiksliai modernizuoti esamą informacinę sistemą į naują BVIS. Tačiau atkreiptinas dėmesys, kad privaloma įgyvendinti visus techninėje specifikacijoje pateiktus funkcionalumo ir kitus reikalavimus.
3. Perkančioji organizacija savo techninėje specifikacijoje nesieja dabartinio naudotojų skaičiaus su modernizuotos BVIS naudotojų skaičiumi.
4. Ne, “Microsoft Dynamics NAV 2009” neturi gamintojo palaikymo. Tai - viena pagrindinių informacinės sistemos modernizacijos priežasčių.

	Klausimas 3 (klausimo tekstas netaisytas)

	Ar teisingai suprantame, kad projekto metu bus pasiūlyta alternatyva naudotojų ir naudotojų slaptažodžių valdymui naudoti Active Directory arba Microsoft Entra funkcinėmis galimybėmis ir BVIS naudosis šiomis alternatyvomis bus laikoma kad reikalavimas išpildytas. 

	Atsakymas

	Dėkojame už Jūsų klausimą.
Naudotojas, jungdamasis prie BVIS, turės turėti dvi autentifikacijas: pirmąją - Windows, tam dabar ir naudojama "Active Directory"; antrąją – jau pačios BVIS duomenų bazės autentifikaciją, kuri turi būti “įsiūta” į pačią BVIS aplikaciją. Tačiau dar kartą primename, kad būtina vadovautis BVIS techninės specifikacijos reikalavimais.

	Klausimas 4 (klausimo tekstas netaisytas)

	Jei projekto metu bus pasiūlytas alternatyvus sprendimas ir naudotojai reikalavime nurodytą rezultatą galės pasiekti naudojant alternatyvų sprendimą (MS Active Directory arba Microsoft Entra) ar bus laikoma kad šis reikalavimas yra tenkinamas?

	Atsakymas

	Dėkojame už Jūsų klausimą.
Atsakymas pateiktas aukščiau.

	Klausimas 5 (klausimo tekstas netaisytas)

	1. Prašome pateikti Microsoft Dynamics NAV 2009 R2 sudėtį, vertę bei informaciją iki kada galiojo licencijos naujinimas?
2. Ar teisingai suprantame, kad pirkimą laimėjusiam partneriui būtų suteikiama galimybė vykdyti licencijos naujinimą ir išplėtimą?

	Atsakymas

	Dėkojame už Jūsų klausimą.
1. Microsoft Dynamics NAV 2009 R2 pagrindinis (Mainstream) palaikymas buvo iki 2015 m. Visko, kas susiję su "Microsoft Dynamics NAV 2009 R2", Perkančioji organizacija nelaiko kaip nors reikšmingais apribojimais BVIS modernizacijai (kviečiame žiūrėti kitus susijusius Perkančiosios organizacijos atsakymus). Kviečiame vadovautis BVIS techninės specifikacijos reikalavimais.
2. Techninė specifikacija neriboja tiekėjo sprendimo, kaip tiksliai modernizuoti esamą informacinę sistemą į naują BVIS. Tačiau atkreiptinas dėmesys, kad privaloma įgyvendinti visus techninėje specifikacijoje pateiktus funkcionalumo ir kitus reikalavimus.
Papildomai atkreipiame dėmesį į šį Techninės specifikacijos reikalavimą (iš "1. Bendra informacija", 3. punkto : "...Planuojama, kad BVIS bus ir toliau eksploatuojama KAM vidiniuose serveriuose, užtikrinant, kad visi duomenys liks organizacijos infrastruktūroje ir nebus perkeliami į debesų kompiuterijos platformas."

	Klausimas 6 (klausimo tekstas netaisytas)

	Ar teisingai suprantame, kad detali poreikių ir galimybių analizė turi būti parengta šios techninės specifikacijos pateiktų reikalavimų apimtyje?

	Atsakymas

	Dėkojame už Jūsų klausimą.
Taip, detali poreikių ir galimybių analizė turi būti parengta šios techninės specifikacijos pateiktų reikalavimų apimtyje.

	Klausimas 7 (klausimo tekstas netaisytas)

	Ar teisingai suprantame kad už infrastruktūros parengimą yra atsakingas užsakovas. Užsakovas infrastruktūrą parengs, pagal techninėje specifikacijoje BVIS keliamus reikalavimus?

	Atsakymas

	Dėkojame už Jūsų klausimą.
Techninės specifikacijos NR-85 punkte apibūdinta Perkančiosios organizacijos šiuo metu turima infrastruktūra. Bendroji Perkančiosios organizacijos nuostata dėl infrastruktūros aparatinės dalies suderinimo su Diegėjo programine įranga yra ši: BVIS veikimui (ypač - greitaveikos užtikrinimui) reikalinga įranga pasirūpins Perkančioji organizacija atsižvelgdama į Diegėjo siūlomas rekomendacijas.
Paruoštoje aparatinėje infrastruktūroje programinės įrangos - BVIS - diegimą atliks Diegėjas.

	Klausimas 8 (klausimo tekstas netaisytas)

	Reikalavimai integracinių sąsajų realizavimui, eilutė 1, stulpelis Technologija:
<Konkreti technologinė realizacija nėra žinoma...>.
Ar teisingai suprantame kad parenkant technologijas bus atsižvelgiama į BVIS saugumo reikalavimus ir BVIS palaikomas technologijas?

	Atsakymas

	Dėkojame už Jūsų klausimą.
Taip. Tačiau atkreiptinas dėmesys, kad integracinių sąsajų diegimas – papildomai užsakomų BVIS vystymo (funkcinių galimybių plėtimo) paslaugų dalis (žr. Pirkimo sąlygų priedo „Pasiūlymo forma“, 1.2 lentelė, "Kaina B (fiksuotas įkainis)". Techninės specifikacijos punkte PT-110 įvardijama, kad jos neįeina į BVIS modernizavimo paslaugų paketą (žr. Pirkimo sąlygų priedo „Pasiūlymo forma“, 1.1 lentelė, "Kaina A (fiksuota kaina)".

	Klausimas 9 (klausimo tekstas netaisytas)

	Ar teisingai suprantame kad išvardintos technologijos SOA, JEE, OSGi, JMX, JPA, TLS, MTOM gali būti pakeičiamos alternatyviomis pvz. Vietoje JEE (Java) gali būti naudojama Microsoft stack (.NET, Azure); vietoj JMX (monitoringas) gali būti naudojama Azure monitoring Telemetry?

	Atsakymas

	Dėkojame už Jūsų klausimą.
Taip. Techninėje specifikacijoje pateikiami pavyzdžiai, todėl lygiavertės technologijos gali būti naudojamos.

	Klausimas 10 (klausimo tekstas netaisytas)

	Ar vietoj LDAP (Lightweight Directory Access Protocol) standarto gali būti naudojamas alternatyvūs standartai PVZ.: Active Directory Protocol, Microsoft Entra ID?

	Atsakymas

	Dėkojame už Jūsų klausimą.
Taip, lygiavertės technologijos gali būti naudojamos, kai tai suderinama su kitais BVIS Techninės specifikacijos reikalavimais.

	Klausimas 11 (klausimo tekstas netaisytas)

	Ar vietoj AMQP (Advanced Message Queuin Protocol) standarto gali būti naudojamas alternatyvūs standartai PVZ.: Webhooks (event-driven integracija), REST API ir t.t.? 

	Atsakymas

	Dėkojame už Jūsų klausimą.
Ne, negali. Kviečiame vadovautis BVIS techninės specifikacijos reikalavimais.

	Klausimas 12 (klausimo tekstas netaisytas)

	Pagal Techninės specifikacijos (TS) reikalavimą NR-23.8 vykdant BVIS naudojamų techninių resursų pajėgumų plėtimą, TS numatytų reikalavimų apimtyje, neturi būti reikalaujama įsigyti papildomų BVIS veikimui reikalingų licencijų. Prašome patvirtinti, kad pasikeitus TS nurodytam naudotojų skaičiui (120 naudotojų), t.y. pasikeitus "TS numatytų reikalavimų apimčiai", šis reikalavimas nebūtų taikomas.

	Atsakymas

	Dėkojame už Jūsų klausimą.
Jei naudotojų skaičius didėtų (daugiau nei Techninėje specifikacijoje (toliau –TS) nurodyti 120 asmenų), Perkančioji organizacija supranta, kad bus reikalingos papildomos naudotojų licencijos. 
Tačiau atkreiptinas dėmesys, kad šis konkretus TS reikalavimas (NR-23.8) kalba apie „techninių resursų pajėgumų plėtimą“, t.y. sukurta ir įdiegta BVIS gauna daugiau techninių resursų (t.y. „hard‘o“, kad BVIS galėtų veikti geresniame kompiuteryje). Apie naudotojų skaičiaus pokyčius jame nekalbama.



Paraiškų pateikimo terminas nėra nukeliamas.

